Läänemaa Haigla hakkab alates maikuust pakkuma uue teenusena ämmaemanda sünnitusjärgseid koduvisiite kõikidele Haapsalu linna ja lähiümbruse naistele ja nende vastsündinutele. Koduvisiidi eesmärk on toetada ema ja vastsündinu sünnitusjärgset kohanemist uue olukorraga, ema taastumist sünnitusest ning anda soovitusi vastsündinu eest hoolitsemiseks ja rinnaga toitmise edenemiseks.
#000000
Ämmaemanda sünnitusjärgse koduvisiidi käigus on naistel hea võimalus saada juhendamist ja tuge oma koduses keskkonnas ning leida oma küsimustele vastuseid. Teenus on mõeldud emade nõustamiseks ja vastsündinute ülevaatamiseks. Pöörduda võib alates beebi esimesest elunädalast kuni ühe kuuseks saamiseni. Pärast esimest elukuud toimuvad beebi läbivaatused ja vaktsineerimised perearsti juures.
#000002
Sageli tekib palju küsimusi alles kodus olles, võib juhtuda, et sünnitusmajas räägitud infost ei jäänud palju meelde. Kuidas pere päevarütm ja lapse unetsükkel paika saab? Kas lapse kaaluiive on korras? Kuidas hooldada nabakönti? Kuidas saada laps rinnale? Miks ta nutab? Mida saaks kodus teha, et end peale sünnitust paremini tunda ja sünnitusest kiiremini taastuda (harjumatus uue rolliga, kurvameelsus, masendus, väsimus ja unepuudus).
#000003
Ämmaemanda sünnitusjärgseks koduvisiidiks saab ennast kirja panna kontakteerudes telefoni või meili teel:
#000004
Tiia Meister – tel: 5918 5288; e-post: tiia.meister[at]salmh.ee
#000005
Vajadusel juba sünnitusmajas vahetult enne kojuminekut. Koduvisiiti teostav ämmaemand võtab värske emaga ühendust ja lepitakse kokku täpne visiidi toimumise aeg ja kuupäev. Vajadusel planeerib ämmaemand lisavisiidi aja või vastuvõtu nõustamiseks haiglas.
#000006
Imetamisnõustamine ja ämmaemanda vastuvõtt haiglas
#000008
Esmaseks raseduse tuvastamiseks registreerida günekoloogi vastuvõtule. Rasedusega arvele võtmiseks saab aega panna ämmaemanda juurde.
#000010
Ämmaemanda konsultatsioon (raseduse jälgimine, sünnitusjärgne kontroll) – kui on mure või soovite vastuseid oma küsimustele teemadel, mis seotud nt. rasedusega, sünnitamisega, imetamisega, sünnitusjärgse perioodiga.
#000011
Imetamisnõustamine – on mõeldud imetavatele naistele, olenemata lapse vanusest. Nõustamisel saate nõu ja tuge erinevate imetamisega seotud probleemide korral. Vastuvõtu pikkus kuni 60min. Nõustamine on tasuta. Teenust rahastab Eesti Tervisekassa.
#000012
Iga lapse sünd on eriline sündmus, sest perre lisanduv laps toob endaga kaasa uut elurõõmu. Perekool aitab teil kohaneda rasedusega, valmistuda ette sünnituseks, sünnitusjärgsel perioodil kiiremini taastuda ning annab vajalikud teadmised koduseks lapsehoolduseks.
#000014
Vahel tekivad paratamatult lisamured ja küsimused ning seepärast kutsume Teid meie perekooli. Perekooli loengutest saate kasulikke nõuandeid, õpetusi ning oma küsimustele vastuseid.
#000015
Perekool toimub 2 korda kuus 2 erineva loenguga.
#000016
sünnitus, sünnitusvalude leevendamine ja sünnitusjärgne aeg;
#000017
26. september ja 26. oktoober 2023 kell 16:00 – vastsündinu ja imetamine.
15. september ja 16. oktoober 2023 kell 16:00 – sünnitus, valutustamine ja sünnitusjärgne periood.
#000018
Perekooli tunnid toimuvad haigla ruumides. Loenguid peab ämmaemand Tiia Meister ja loengud on tasuta. Perekooli registreerimine telefonil 5918 5288 või e-post: tiia.meister[at]salmh.ee
#000019
Olen pikaajalise töökogemusega. Töötan ämmaemandana alates 1986 aastast. Alustasin karjääri sünnitusosakonnas. Aastast 2001 teen iseseisvaid vastuvõtte naistenõuandlas. Pidevalt olen läbinud ämmaemanda tööks vajalikke täiendkoolitusi. Jälgin ja juhendan rasedaid. Viin läbi perekooli loenguid ja annan nõu erinevate imetamisega seotud probleemide korral. On rõõm olla toeks rasedatele ja väikelaste emadele.
#000021